**Δικαιολογητικά που υποβάλλονται από τις/τους ΕΚΠΑΙΔΕΥΤΙΚΟΥΣ εφόσον δεν ανακαλέσουν την αίτηση παραίτησή τους μέσα σε ένα μήνα από την ημερομηνία υποβολής της αίτησης παραίτησης**

1. Αίτηση Συνταξιοδότησης (νέο έντυπο) σε έξι (6) αντίγραφα και με πρωτότυπη υπογραφή. Επισυνάπτεται καθώς και οι οδηγίες συμπλήρωσης της αίτησης.
2. Φωτοτυπία Δελτίου Αστυνομικής Ταυτότητας και των δύο όψεων.
3. Πρόσφατο Πιστοποιητικό Οικογενειακής Κατάστασης (να αναγράφονται η οικογενειακή μερίδα, η ημερομηνία – κατά περίπτωση – γάμου, θανάτου συζύγου, διαζυγίου, τα παιδιά και η προσωπική τους κατάσταση – άγαμα, έγγαμα. Σε περίπτωση διαζυγίου: το διαζευκτήριο και η δικαστική απόφαση επιμέλειας παιδιών, αν υπάρχουν ανήλικα τέκνα ή ενήλικα που σπουδάζουν.
4. Πρόσφατη βεβαίωση σπουδών για τα τέκνα στην οποία να αναφέρονται η ημερομηνία πρώτης εγγραφής και η διάρκεια σπουδών.
5. Φωτοτυπία της πρώτης σελίδας βιβλιαρίου τράπεζας όπου αναγράφεται ο ΙΒΑΝ με πρώτο όνομα του αιτούντος, στο οποίο θα κατατίθεται η σύνταξη (οποιαδήποτε τράπεζα επιλογής του ενδιαφερόμενου).
6. Πιστοποιητικό στρατού τύπου Α΄ (είτε έχει γίνει εξαγορά είτε όχι). Για τους άνδρες **που έχουν κάνει εξαγορά** της στρατιωτικής θητείας απαιτείται επιπλέον : α) η απόφαση εξαγοράς του Γ.Λ.Κ. και β) το παράβολο κατάθεσης του ποσού, αν εξοφλήθηκε εφάπαξ, ή η βεβαίωση εξόφλησης από τον εκκαθαριστή αποδοχών, αν εξοφλήθηκε τμηματικά, ή εφόσον εκκρεμεί σε εξόφληση βεβαίωση του εκκαθαριστή αποδοχών για τον τελευταίο μήνα παρακράτησης. Αν για την εξαγορά δεν έχει εκδοθεί απόφαση/πράξη, να μας ενημερώσετε για τον αριθμό πρωτοκόλλου της αίτησης στο ταμείο, επειδή πρέπει να αναγραφεί  στο Δελτίο Ατομικής και Υπηρεσιακής Κατάστασης (ΔΑΥΚ).
7. Αριθμός πρωτοκόλλου αίτησης εξαγοράς πλασματικού χρόνου παιδιών, σπουδών κλπ.
8. Αντίγραφα μισθολογικών μητρώων με τις κρατήσεις που γίνονται πάνω στην Κύρια Σύνταξη από το σχολικό έτος 2002 μέχρι το τελευταίο έτος υπηρεσίας στην εκπαίδευση. (Μόνο για τους εκπαιδευτικούς που δεν ανήκαν οργανικά στη ΔΔΕ Πιερίας τη συγκεκριμένη χρονική περίοδο. Για τους εκπαιδευτικούς που ανήκαν οργανικά στη ΔΔΕ Πιερίας για όλο το παραπάνω διάστημα δεν χρειάζεται η προσκόμισή τους). (Αναζητούνται αυτεπάγγελτα από την Υπηρεσία )
9. Προσυνταξιοδοτική απόφαση ΕΦΚΑ (ΙΚΑ, ΤΕΒΕ, κλπ) για την εφαρμογή της διαδοχικής ασφάλισης.